
Parlamentul  României

Camera  Deputaţilor

Comisia pentru industrii si servicii

Tel : 315.3401.  Fax : 313.6643.




                                                             Bucureşti, 15.09.1999

                                                                                                   Nr. 182/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă înaintăm alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.128/1999 pentru modificarea Ordonanţei de urgenţă a Guvernului nr.28/1999 privind obligaţia agenţilor economici de a utiliza aparate de marcat electronice fiscale. 
La întocmirea raportului s-au avut în vedere următoarele avize:

· avizul Comisiei pentru buget, finanţe şi bănci;

· avizul Comisiei juridice, de disciplină şi imunităţi;

· avizul Consiliului Legislativ.

           PREŞEDINTE,                                 SECRETAR,

        Dan Ioan Popescu                                Istvan Antal

Expert

Viorela Gondoş

             Bucureşti, 15.09.1999


                                                                                     Nr. 182/XVIII/3

R A P O R T

asupra proiectului de Lege pentru aprobarea Ordonanţei de urgenţă a Guvernului nr.128/1999 pentru modificarea Ordonanţei de urgenţă a Guvernului nr.28/1999 privind obligaţia agenţilor economici de a utiliza aparate de marcat electronice fiscale

Cu adresa nr.336/13.09.1999 Biroul Permanent al Camerei Deputaţilor, în conformitate cu art.86 şi 102 din Regulamentul Camerei Deputaţilor, a sesizat în fond în procedură de urgenţă Comisia pentru industrii şi servicii, cu dezbaterea şi avizarea acestui proiect de lege.

În cadrul şedinţei din data de 15.09.1999, comisia a examinat proiectul de lege supus dezbaterii, având în vedere şi avizele favorabile primite de la Comisia de buget, finanţe şi bănci, Comisia juridică, de disciplină şi imunităţi, Consiliul Legislativ şi a hotărât, cu unanimitate de voturi, ca proiectul de lege să fie supus spre dezbatere şi adoptare în plenul Camerei Deputaţilor, în forma prezentată de iniţiator, cu amendamente admise de comisie în Anexa 1 şi amendamente respinse de comisie în Anexa 2.

Proiectul de lege are ca obiect de reglementare modificarea art.6 şi art.7 din Ordonanţa de urgenţă a Guvernului nr.28/1999 privind obligaţia agenţilor economici de a utiliza aparate de marcat electronice fiscale, în sensul schimbării datelor calendaristice de la care ia naştere această obligaţie.
Prin obiectul şi cuprinsul ei proiectul de lege face parte din categoria legilor ordinare.

            PREŞEDINTE,                                   SECRETAR,

         Dan Ioan Popescu                                 Istvan Antal

Expert,

Viorela Gondoş

                                                                                                         Anexa 1

A M E N D A M E N T E   A D M I S E
la proiectul de Lege pentru aprobarea Ordonanţei de urgenţă a Guvernului nr.128/1999 

pentru modificarea Ordonanţei de urgenţă a Guvernului nr.28/1999 privind obligaţia 

agenţilor economici de a utiliza aparate de marcat electronice fiscale

	Nr. crt.
	Text proiect de lege


	Text propus

Autorul
	Motivaţia

	0
	1
	2
	3

	1.
	Articol unic - Se aprobă Ordonanţei de urgenţă a Guvernului nr.128/1999 pentru modificarea Ordonanţei de urgenţă a Guvernului nr.28/1999 privind obligaţia agenţilor economici de a utiliza aparate de marcat electronice fiscale.


	Articol unic - Se aprobă Ordonanţei de urgenţă a Guvernului nr.128/1999 pentru modificarea Ordonanţei de urgenţă a Guvernului nr.28/1999 privind obligaţia agenţilor economici de a utiliza aparate de marcat electronice fiscale, cu următoarele modificări.


	

	2.
	Art.6 (1) Obligaţia agenţilor economici prevăzuţi la art.1 de a utiliza aparate de marcat electronice fiscale ia naştere astfel:


	Nemodificat 
	

	3.
	a) de la data de 1 ianuarie 2000, pentru contribuabilii care au realizat venituri totale în anul 1998 de peste 500 milioane lei;


	Nemodificat
	


	0
	1
	2
	3

	4.
	b) de la data de 1 aprilie 2000, pentru contribuabilii care au realizat venituri totale în anul 1998 între 100 şi 500 milioane lei;


	b) de la data de 1 iulie 2000, pentru contribuabilii care au realizat venituri totale în anul 1998 între 100 şi 500 milioane lei;

Dep.Constantin Drumen - indep.

Dep.Dan Ioan Popescu - P.D.S.R.
	Ordonanţa nu poate fi aplicabilă într-o perioadă atât de scurtă având în vedere proce-durile de distribuţie şi punere în funcţiune.



	5.
	(2) Agenţii economici care se înregistrează la oficiul Naţional al Registrului Comerţului după data de 1 ianuarie 1999 au obligaţia de a utiliza aparate de marcat electronice fiscale de la data de întâi a lunii următoare celei în care au depăşit plafonul prevăzut la art.2 alin.1) lit.a), dar nu înainte de data de 1 ianuarie 2000.


	Nemodificat
	

	6.
	Art.7 Agenţii economici care până la data intrării în vigoare a prezentei ordonanţe de urgenţă au achiziţionat aparate de marcat electronice fiscale în scopul utilizării sau distribuirii sunt obligaţia ca până la data de 1 ianuarie 2000 să obţină avizul Comisiei de avizare a distribuţiei şi utilizării aparatelor de marcat electronice fiscale.


	Nemodificat
	


                                PREŞEDINTE,                                                    SECRETAR,

                             Dan Ioan Popescu                                                  Ioan Bivolaru

      Expert,

Viorela Gondoş

[image: image4.png]ROMANIA




Parlamentul  României

Camera  Deputaţilor

Comisia pentru industrii si servicii

                                                                                                         Anexa 2

A M E N D A M E N T E   R E S P I N S E
la proiectul de Lege pentru aprobarea Ordonanţei de urgenţă a Guvernului nr.128/1999 

pentru modificarea Ordonanţei de urgenţă a Guvernului nr.28/1999 privind obligaţia 

agenţilor economici de a utiliza aparate de marcat electronice fiscale

	Nr. crt.
	Text proiect de lege


	Text propus

Autorul
	Motivaţia

	0
	1
	2
	3

	1.
	Art.2 a) agenţii economici care realizează venituri totale anuale de până la 100 milioane lei;


	Art.2 a) agenţii economici care realizează venituri totale anuale de până la 100 milioane lei din activităţile prevăzute la art.1 alin.(1);

Dep.Moroianu Tudor Geamăn - A.p.R.


	Există mulţi agenţi economici care au atât activităţi prevăzute la art.1 alin.(1), cât şi altele decât cele menţionate în ordonanţă, această situaţie nefiind avută în vedere atunci când se face referire la plafoanele de venituri totale. În aceste multe cazuri, activităţile pentru care ar fi necesare aparate de marcat electronice fiscale nu aduc venituri la nivelul celor prevăzute, dar veniturile totale sunt mai mari, intrând sub incidenţa legii.



	2.
	Art.2 e) vânzarea de ziare şi reviste prin distribuitori specializaţi;


	Art.2 e) vânzarea de ziare, reviste şi produse preambalate prin chioşcuri şi tonete;

Dep.Moroianu Tudor Geamăn - A.p.R.


	Este inoperantă introducerea aparatelor de marcat electronice fiscale la chioşcuri şi tonete. În cazul specific distribuitorilor specializaţi de presă, aceştia vând în chioşcuri şi la tonente şi produse preambalate, fără de care rentabilitatea acestor puncte de desfacere nu ar putea fi asigurată.




	0
	1
	2
	3

	3.
	Art.3 (1) În sensul dispoziţiilor de la art.1 alin.(1) sunt aparate de marcat electronice fiscale: casele de marcat, precum şi alte sisteme ce includ dispozitive cu funcţii de case de marcat, care înglobează constructiv un modul fiscal, prin intermediul căruia controlează memoria fiscală, dispozitivul dublu de imprimare şi afişajul client.


	Art.3 (1) În sensul dispoziţiilor de la art.1 alin.(1) sunt aparate de marcat electronice fiscale: casele de marcat, mijloace de măsurare şi alte sisteme ce includ dispozitive cu funcţii de case de marcat, care înglobează constructiv un modul fiscal, prin intermediul căruia controlează memoria fiscală, dispozitivul dublu de imprimare şi afişajul client.

Dep.Istvan Antal - U.D.M.R.


	

	4.
	Art.5 (1) În vederea avizării modelelor de aparate de marcat electronice fiscale, a distribuitorilor autorizaţi şi a unităţilor service acreditate se constituie "Comisia de avizare a distribuţiei şi utilizării aparatelor de marcat electronice fiscale".


	Art.5 (1) În vederea avizării modelelor de aparate de marcat electronice fiscale, a distribuitorilor autorizaţi şi a unităţilor service acreditate se constituie sub autoritatea Ministerului Finanţelor "Comisia de avizare a distribuţiei şi utilizării aparatelor de marcat electronice fiscale".

Mijloacele de măsurare care includ dispozitive cu funcţii de case de marcat se supun avizării "Comisiei" după îndeplinirea prevederilor legale din punct de vedere metrologic.

Dep.Istvan Antal - U.D.M.R


	

	5.
	Art.5 (4) Sunt admişi la procedura de avizare numai agenţii economici care comercializează aparate de marcat electronice fiscale ce se încadrează în prevederile art.3, asigură service pentru perioada de garanţie, postgaranţie şi piese de schimb.


	Art.5 (4) Sunt admişi la procedura de avizare numai agenţii economici care comercializează aparate de marcat electronice fiscale ce se încadrează în prevederile art.3, asigură service pentru perioada de garanţie, iar pentru minim 5 ani service postgaranţie şi piese de schimb.

Dep.Moroianu Tudor Geamăn - A.p.R.


	Este necesară obligaţia de a asigura post garanţie şi piesde de schimb pentru minimum 5 ani, altfel existând riscul aducerii, de către firme care ulterior să renunţe la această activitate de distribuţie, a unor aparate de marcat electronice fisclale necorespunzătoare, care să invadeze piaţa şi pentru care în scurt timp să nu mai existe po-sibilitatea reparării, apărând blocaje şi noi eforturi financiare pentru agenţii economici respectivi.



	6.
	Alineat nou
	La art.5 se adaugă alin.(6), cu următorul cuprins:

Art.5 (6) Până la 1 noiembrie 1999 şi apoi periodic, la interval de 3 luni, Comisia de avizare a distribuţiei şi utilizării aparatelor de marcat electronice fiscale este obligată să publice, în cel puţin 3 cotidiane de mare tiraj, datele de identificate ale distribuitorilor autorizaţi.
Dep.Moroianu Tudor Geamăn - A.p.R.


	Una dintre cele mai mari probleme este faptul că, nici la această oră, nu pot fi identificaţi distribuitorii autorizaţi de aparate de marcat electronice fiscale.



	7.
	Art.6 (1) Obligaţia agenţilor economici prevăzuţi la art.1 de a utiliza aparate de marcat electronice fiscale ia naştere astfel:


	Art.6 (1) Obligaţia agenţilor economici prevăzuţi la art.1 de a utiliza aparate de marcat electronice fiscale se referă numai la activităţile prevăzute la art.1 alin.(1) şi ia naştere, în funcţie de veniturile totale realizate exclusiv din aceste activităţi astfel:

Dep.Moroianu Tudor Geamăn - A.p.R.


	Există mulţi agenţi economici care au atât activităţi prevăzute la art.1 alin.(1), cât şi altele decât cele menţionate în ordonanţă, această situaţie ne-fiind avută în vedere atunci când se face referire la plafoanele de venituri totale. În aceste multe cazuri, activităţile pentru care ar fi necesare aparate de marcat electronice fiscale nu aduc venituri la nivelul celor prevăzute, dar veniturile totale sunt mai mari, intrând sub incidenţa legii.




                        PREŞEDINTE,                                                    SECRETAR,

                     Dan Ioan Popescu                                                  Ioan Bivolaru

       Expert,

Viorela Gondoş

